9. maijs

9. maijs ir gada 129. diena pēc Gregora kalendāra (130. garajā gadā). Līdz gada beigām ir atlikušas 236 dienas.

 Vārda dienas 
Einārs, Ervīns, Klāvs

 Notikumi 
 1386. gads — Anglija un Portugāle noslēdza Vindzoras līgumu, izveidojot senāko diplomātisko aliansi, kas joprojām ir spēkā.
 1834. gads — pieņemts pašreizējais Kolumbijas ģerbonis.
 1877. gads — Rumānija pasludināja neatkarību no Osmaņu impērijas.
 1926. gads — pēc islāmistu sektas nemieriem Francijas flote bombardēja Damasku.
 1936. gads — Benito Musolīni paziņoja par Etiopijas pievienošanu Itālijai.
 1945. gads — pēc karaspēka grupas "Kurzeme" kapitulācijas Latvijas okupācijas laikā Sarkanā armija ieņēma Liepāju, Saldu, Sabili un Talsus.
 1946. gads — Umberto II kļuva par Itālijas karali.
 1954. gads — Filipīnu pilsētā Manilā beidzās otrās Āzijas spēles.
 1955. gads — VFR iestājās NATO.
 1970. gads — Vjetnamas karš: Vašingtonā, Baltā nama priekšā, sapulcējās 75 000 līdz 100 000 pretkara protestētāju.
 1992. gads — armēņu spēki ieņēma Šušu — pēdējo azerbaidžāņu bāzi Kalnu Karabahā.
 2004. gads — Čečenijas prezidents Ahmads Kadirovs tika nogalināts bumbas sprādzienā Otrā pasaules kara atceres pasākumā Groznijā.

 Kultūra 
 2021. gads — filmas "Ātrs un bez žēlastības 9" pirmizrāde.

 Dzimuši 
 1800. gads — Džons Brauns (John Brown), amerikāņu abolicionists (miris 1859. gadā)
 1843. gads — Antons fon Verners (Anton von Werner), vācu mākslinieks (miris 1915. gadā)
 1883. gads — Hosē Ortega i Gasets (José Ortega y Gasset), spāņu filozofs (miris 1955. gadā)
 1886. gads — Frānsiss Bidls (Francis Biddle), ASV jurists un tiesnesis (miris 1968. gadā)
 1895. gads — Lučians Blaga (Lucian Blaga), rumāņu dzejnieks un filozofs (miris 1961. gadā)
 1936. gads:
 Glenda Džeksone (Glenda Jackson), angļu aktrise un politiķe (mirusi 2023. gadā)
 Alberts Finijs (Albert Finney), angļu aktieris (miris 2019. gadā)
 1938. gads — Čārlzs Simičs (Charles Simic, Чарлс Симић), serbu izcelsmes amerikāņu dzejnieks (miris 2023. gadā)
 1940. gads — Džeimss Brukss (James L. Brooks), amerikāņu kinorežisors, scenārists un producents
 1945. gads — Jups Heinkess (Jupp Heynckes), vācu futbolists un treneris
 1949. gads — Billijs Džoels (Billy Joel), amerikāņu mūziķis, dziedātājs
 1955. gads — Tatjana Koķe, Latvijas politiķe
 1959. gads — Jānošs Āders (Áder János), ungāru politiķis
 1962. gads — Deivs Gāns (Dave Gahan), angļu dziedātājs
 1965. gads:
 Stīvs Aizermens (Steve Yzerman), Kanādas hokejists
 Gundars Daudze, latviešu ārsts un politiķis
 Armands Reinfelds, latviešu aktieris (miris 2021. gadā)
 1967. gads — Fjodors Bondarčuks (Фёдор Бондарчук), krievu aktieris un kinorežisors
 1975. gads — Huans Antonio Bajona (Juan Antonio Bayona), spāņu kinorežisors
 1977. gads — Mareks Jankulovskis (Marek Jankulovski), Čehijas futbolists
 1985. gads — Gints Freimanis, latviešu futbolists (miris 2023. gadā)
 1996. gads — Noa Sentineo (Noah Centineo), amerikāņu aktieris
 1998. gads:
 Faiks Bolkiahs (Faiq Bolkiah), Brunejas karaliskās ģimenes loceklis un profesionāls futbolists
 Duglass Luiss (Douglas Luiz), Brazīlijas futbolists
 2000. gads:
 Mohameds Amurā (محمد الأمين عمورة), Alžīrijas futbolists
 Ana Garsesa (Ana Garcés), spāņu aktrise un modele

 Miruši 
 1707. gads — Dītrihs Bukstehūde (Dieterich Buxtehude), vācu komponists (dzimis 1637. gadā)
 1805. gads — Frīdrihs Šillers (Friedrich Schiller), vācu dzejnieks, dramaturgs, filozofs un vēsturnieks (dzimis 1759. gadā)
 1850. gads:
 Žozefs Luijs Gē-Lisaks (Joseph Louis Gay-Lussac), franču ķīmiķis un fiziķis (dzimis 1778. gadā)
 Garlībs Merķelis (Garlieb Merkel), vācu luterāņu mācītājs, rakstnieks (dzimis 1769. gadā)
 1903. gads — Pols Gogēns (Paul Gauguin), franču mākslinieks (dzimis 1848. gadā)
 1933. gads — Džons Artūrs Džārviss (John Arthur Jarvis), britu peldētājs un ūdenspolo spēlētājs, triju olimpisko zelta medaļu ieguvējs (dzimis 1872. gadā)
 1953. gads — Hanss Reihenbahs (Hans Reichenbach), vācu/amerikāņu filozofs (dzimis 1891. gadā)
 1984. gads — Harijs Misiņš, latviešu aktieris, režisors (dzimis 1917. gadā)
 1986. gads — Tenzings Norgajs (Tenzing Norgay), Nepālas alpīnists (dzimis 1914. gadā)
 2011. gads — Lidija Geilera Tehada (Lidia Gueiler Tejada), Bolīvijas prezidente (dzimusi 1921. gadā)

 Svētku un piemiņas dienas 
 Eiropas diena (Eiropas Savienība)
 Uzvaras diena (Krievija)
 Diena bez alkohola (Ķīnas Republika)

Kategorija:Maijs